Quatre tractors de la Cooperativa Agrícola de Paterna col·laboren amb l'Ajuntament en les labors de neteja i desinfecció de la ciutat
31/03/2020

# Quatre tractors de la Cooperativa Agrícola de Paterna col·laboren amb l'Ajuntament en les labors de neteja i desinfecció de la ciutat

[![Quatre tractors de la Cooperativa Agrícola de Paterna col·laboren amb l'Ajuntament en les labors de neteja i desinfecció de la ciutat ](/images/noticias/2020/04/tractores-gr.jpg)](/images/noticias/2020/04/tractores-gr.jpg)

31.03.2020

Quatre tractors cuba de la Cooperativa Agrícola de San Isidro del municipi han començat aquesta setmana a reforçar les tasques de neteja i desinfecció del consistori amb una solució d'aigua i hipoclorit de sodi

L'Ajuntament de Paterna, gràcies a l'ajuda de la Cooperativa Agrícola de San Isidro del municipi, està reforçant des d'aquesta setmana les tasques de desinfecció i de neteja intensiva dels carrers i places de la ciutat a través de quatre tractors d'aquesta societat.  
  
Cadascun d'aquests vehicles disposa d'una cuba amb una capacitat d'entre 800 a 1.000 litres que es recarrega amb aigua i hipoclorit de sodi diverses vegades al dia per a desinfectar en profunditat diferents zona del municipi.  
  
Els quatre tractors de la cooperativa recorreran diversos barris de Paterna en dies alterns, dilluns, dimecres i divendres, per a reforçar la higiene, neteja i salubritat de la ciutat i evitar així la propagació del coronavirus.  
  
Durant el dia d'ahir, aquests tractors van estar pels barris de Campament, Santa Rita, Alborgí i Centre, on cadascun d'ells va polvoritzar 4.000 litres d'aquesta composició desinfectant.  
  
Aquesta iniciativa se suma a la resta d'accions que està duent a terme l'Ajuntament des que va començar l'alerta sanitària pel COVID-19 i s'afig a les labors de suport a la neteja que realitza la Unitat Militar d'Emergències, en coordinació amb el consistori, en les zones de la ciutat més sensibles al contagi del virus.  
  
I és que tots els dies de la setmana, de dilluns a diumenge, l'Ajuntament juntament amb Gespa realitza una neteja a fons en tots els barris, incidint en ambulatoris, parades de metro i autobús, farmàcies, comerços oberts, etc. mitjançant l'aigualeig de carrers i la neteja de contenidors amb aigua a pressió i desodorizante.